
A V I Z

asupra propunerii legislative privind Legea Cooperaţiei.

                         În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind Legea Cooperaţiei,  trimisă cu adresa nr.412 din 25 februarie 1999, înregistrată sub nr.113/XVIII/11 din 25 februarie 1999.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere propunerea legislativă menţionată mai sus, în şedinţa din 8 aprilie 1999. 



În urma dezbaterilor, constatând că propunerea legislativă nu contravine prevederilor constituţionale, membrii comisiei au hotărât, cu majoritate de voturi, să o avizeze favorabil, cu recomandarea ca, în ce priveşte oportunitatea, la dezbaterea în fond, Comisia pentru politică economică, reformă şi privatizare şi Comisia pentru industrii şi servicii să ţină seama de punctul de vedere al Guvernului nr.6258/30.03.1999, de avizul favorabil al Consiliului Legislativ şi de avizul negativ al Consiliului Economic şi Social.

Întrucât reglementarea propusă cuprinde şi o infracţiune, aceasta se înscrie în categoria legilor organice. 

                      PREŞEDINTE,                                        SECRETAR, 

